De Lille wil oop dissiplinêre verhoor hê | Maroela Media
"Ek kan bevestig dat die verhoor begin het, maar die prokureurs debatteer oor tegniese besonderhede. Sodra hulle dié kwessies opgelos het, kan ons amptelik met die verhoor begin en dit is wanneer ons ons versoek, dat dit 'n oop verhoor moet wees, sal indien."
Sy het gesê van die tegniese kwessies sluit in die aanstelling van die lede van die paneel en die grondwetlike vereistes wat die DA se grondwet betref.
De Lille het gesê indien haar versoek om 'n oop verhoor afgekeur word, sal sy die paneel versoek om die verhoor uit te stel sodat die versoek in 'n hof aangehoor kan word.
Maroela Media het vroeër berig sy wil hê die verhoor moet oop wees vir die media en die publiek, sodat lede van die publiek self kan besluit of die proses regverdig is, aangesien sy beweer die aanklagte teen haar is van 'n tegniese aard. Sy het verduidelik sy word nie self van korrupsie beskuldig nie, maar dat sy ingemeng het met die keuring van personeel en dat sy wanadministrasie versteek of goedgekeur het.
De Lille staan tereg op aanklagte van wangedrag, omkopery en korrupsie deur haar party.
Taxi-operateurs eis Ekurhuleni-burgemeester se kop
Sy speel vir tyd en probeer aandag aflei met hierdie uitsteltegnieke. Ek blameer Zille wie hierdie oud-PAC tannie in die DA ingenooi het.
As die aanklagte teen haar verkeerd bewys sou word hoop ek die DA sal groot genoeg wees om haar in die openbaar om verskoning te vra. As die aanklagte blyk waar te wees moet sy bedank.
Ek stem saam sy het niks om weg te steek nie ,sy mag dalk die DA met rooi gesigte los?
Daar is baie mense wat nie gaan hou van 'n oop verhoor nie want ek glo daar gaan ook ander dinge uitkom van mense wat ahter die deur staan en baie benoud is. Patricia moenie dat die DA van jou 'n slaan sak maak nie , jy het baie mense agter jou en ons sal dit wys by die stembus. Jy en Zille het die DA gebou tot wat die party vandag is